Okuggyamu embuto. Kuno kuba kuggyamu kanuunu nga tekannaba kufuluma nnabaana. Okuggyamu olubuto kukolebwa mu bugenderevu naye ng’ate wayinza okubaawo embeera we kiyinza okubaawo mu butali bugenderevu. Ekikolwa kino, ky’ekyo ekikolebwa okusindiikiriza olubuto okuvaamu. Amawanga agasinga mu nsi tegakkiriza bantu baamu kuggyamu mbuto naye ng’ate waliwo amawanga agakkiriza ensonga eno. Okuggyama embuto bwe kwakkirizibwa gavumenti mu nsi ezaakulaakulana, waliwo eddagala eriziyiza okufuna embuto, bwe kityo ensangi zino waliwo obujjanjabi obutuukana n’omutindo wamu n’okulongoosa abakyala nga baggyibwamu embuto. Ekikolwa ky’okuggyamu embuto kya mutawaanya nnyo. Ekikolwa kino kiviirako abantu abasukka mu mitwalo ena mu kasanvu okufa ate ng’abantu abawera obukadde butaano baweebwa ebitanda buli mwaka. Ekitongole ky’ebyobulamu mu nsi yonna kisemba nti abakyala bonna bakkirizibwe okuggyamu embuto mu ngeri etabakosa era kibeere nga kikolebwa mu butongole. Kumpi abantu ataano mu mukaaga be baggyamu embuto buli mwaka mu nsi yonna. Omuwendo gw’abaggyamu embuto gwakendeera wakati wa nkumi bbiri mu esatu ne nkumi bbiri mu munaana, so ng’ate emyaka mingi emabega abaggyamu embuto baali bakendeera olw’okuba nti abantu baali basobola okwetuusaako enkola z’ekizaalaggumba. Mu mwaka gwa nkumi bbiri mu munaana, abakyala ebitundu ana ku buli kikumi mu nsi baali bakkirizibwa okuggyamu embuto mu butongole. Okuggyamu embuto kikolwa ekibaddengawo ne mu mirembe gy’emabega ddala. Kino kibaddenga kikolebwa na ddagala lya kinnansi, ebyuma ebyogi wamu n’amaanyi. Amateeka g’okuggyamu embuto gaawukana okwetooloola ensi yonna okusinziira ku by’obuwangwa n’eddiini mu mawanga ag’enjawulo. Mu nsi ezimu, ekikolwa kino kibaawo okusinziira ku ngeri omuntu gye yafunamu olubuto. Okugeza, omukyala atuusiddwako ogw’obuliisamaanyi aba akkirizibwa okuggyamu olubuto, omukyala alina obuzibu mu nseke akkirizibwa okuluggyamu so ng’ate n’obwavu busobola okuba ensonga y’okuggyamu olubuto oli ng’alaba tagenda kusobola kulabirira mwana gw’azadde. Mu Uganda, ekikolwa kino kya bumenyi bwa mateeka era kisobola okukusibya.